**Z A P I S N I K**

**s 23. sjednice Gradskog vijeća Grada Gospića održane dana 21. lipnja 2023. godine,**

**u Gradskoj vijećnici Grada Gospića, Budačka 55, s početkom u 12.00 sati**

Sjednici su nazočni članovi Gradskog vijeća:

1. Nada Alić, 6. Velimir Štimac, 10. Ivica Kovačević,
2. Mario Stilinović, 7. Anela Serdar Pašalić, 11. Alen Zorić,
3. Josip Šaban, 8. Tomislav Vrkljan, 12. Jadranka Pejnović,
4. Marko Sokolić, 9. Pajo Brkljačić, 13. Mirjana Vrkljan Radošević. 5. Josip Župan,

Sjednici nisu nazočni članovi Gradskog vijeća:

1. Ana – Marija Zdunić (predsjednica),
2. Ivica Tomljenović – ispričao se.

Sjednici su još nazočni:

1. Karlo Starčević, gradonačelnik,
2. Kristina Prša, zamjenica gradonačelnika,
3. Slaven Stilinović, pročelnik – tajnik Tajništva,
4. Ivana Kaleb Asić, pročelnica Upravnog odjela za samoupravu i upravu,
5. Josip Marković, pročelnik Upravnog odjela za komunalne djelatnosti i zaštitu okoliša,
6. Marijana Buljat, voditeljica Odsjeka za proračun i računovodstvo,
7. Mandica Ratković, službenica Tajništva Grada Gospića,
8. Katarina Konjikovac, službenica Tajništva Grada Gospića,
9. Predstavnici medija.

23. sjednicom Gradskog vijeća, zbog odsutnosti predsjednice, predsjedavala je potpredsjednica Nada

Alić.

Pročelnik – tajnik g. Stilinović utvrdio je kvorum te konstatirao da je na 23. sjednici od 15 članova nazočno 13 članova, a odsutna 2 člana Vijeća, te da se mogu donositi pravovaljane odluke.

Za 23. sjednicu Vijeća predložen je sljedeći

# **D n e v n i r e d**

1. Aktualni sat;
2. Razmatranje i usvajanje Godišnjeg izvještaja o izvršenju Proračuna Grada Gospića za 2022. godinu;

Izvjestitelj: KARLO STARČEVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa građenja komunalne infrastrukture za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa održavanja komunalne infrastrukture za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa radova kapitalnih ulaganja u objekte društvenih djelatnosti za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa utroška sredstava šumskog doprinosa za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa utroška sredstava naknade za zadržavanje nezakonito izgrađenih zgrada u prostoru na području Grada Gospića za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Plana utroška sredstava od prodaje obiteljske kuće ili stana u državnom vlasništvu na potpomognutim područjima za Grad Gospić za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Plana raspodjele sredstava spomeničke rente za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o uključivanju Grada Gospića u Program izgradnje stanova po Programu društveno poticane stanogradnje (POS-a);

Izvjestitelj: JOSIP MARKOVIĆ

1. Razmatranje i usvajanje prijedloga Odluke o uvjetima, mjerilima i postupku za utvrđivanje reda prvenstva za kupnju stanova iz Programa društveno poticane stanogradnje (POS-a) na području Grada Gospića;

Izvjestitelj: JOSIP MARKOVIĆ

1. Razmatranje i usvajanje prijedloga Programa potpora u poljoprivredi i ruralnom razvoju Grada Gospića za razdoblje 2023. – 2027.;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o II. izmjenama Odluke o mjerilima za naplatu usluge Dječjeg vrtića Pahuljica od roditelja/skrbnika;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama Odluke o utvrđivanju osnivačkih prava u „Dječjem centru” – Gospić;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o broju i vrsti javnih priznanja Grada Gospića u 2023. godini;

Izvjestitelj: SLAVEN STILINOVIĆ

1. Razmatranje i usvajanje prijedloga Odluke o koeficijentima za obračun plaća službenika i namještenika Grada Gospića;

Izvjestitelj: SLAVEN STILINOVIĆ

1. Razmatranje i usvajanje prijedloga Odluke o raspisivanju javnog natječaja za osnivanje prava građenja na nekretnini u vlasništvu Grada Gospića;

Izvjestitelj: SLAVEN STILINOVIĆ

1. Razmatranje i usvajanje prijedloga Odluke o osnivanju prava građenja u korist Veleučilišta „Nikola Tesla” u Gospiću;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o ukidanju statusa javnog dobra na dijelu nekretnine označene kao kat. čest. br. 2251 k.o. Lički Osik;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o osnivanju prava služnosti u korist tvrtke HEP-OPERATORA DISTRIBUCIJSKOG SUSTAVA d.o.o. ZAGREB;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o davanju prethodne suglasnosti na Prijedlog Odluke o izmjeni i dopuni Statuta Osnovne škole dr. Franje Tuđmana Lički Osik;

Izvjestitelj: JOSIP MARKOVIĆ

1. Podnošenje Izvješća o provjeri formalnih uvjeta kandidata za članove i zamjenike članova Savjeta mladih Grada Gospića s Popisom važećih kandidatura i izbor članova Savjeta mladih Grada Gospića

Izvjestitelj: SLAVEN STILINOVIĆ

Potpredsjednica Vijeća gđa. Alić, na prijedlog i uz obrazloženje gradonačelnika g. Starčevića predložila je da se s Dnevnoga reda izostavi točka pod rednim brojem 17.

\* Odluka o raspisivanju javnog natječaja za osnivanje prava građenja na nekretnini u vlasništvu Grada Gospića

**KARLO STARČEVIĆ** – dodatno je obrazložio prijedlog da se točka 17. skine s dnevnoga reda. Naime, iskazan je interes za osnovnu školu u Počitelju za koju se ovom Odlukom predlaže dodijeliti pravo građenja. međutim okolnosti su se promijenile zbog nedostatka financijskih sredstava koja bi se uložila u obnovu predmetnog objekta zainteresirana strana je odustala od svojih nakana. Stoga predlaže da se ova točka skine/izostavi s dnevnoga reda.

**Jednoglasno s 13 glasova “za” usvojen je prijedlog da se točka 17. izostavi s Dnevnoga reda.**

Nakon navedenog potpredsjednica Nada Alić predložila je Vijeću sljedeći izmijenjeni

**D n e v n i r e d**

1. Aktualni sat;
2. Razmatranje i usvajanje Godišnjeg izvještaja o izvršenju Proračuna Grada Gospića za 2022. godinu;

Izvjestitelj:KARLO STARČEVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa građenja komunalne infrastrukture za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa održavanja komunalne infrastrukture za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa radova kapitalnih ulaganja u objekte društvenih djelatnosti za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa utroška sredstava šumskog doprinosa za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Programa utroška sredstava naknade za zadržavanje nezakonito izgrađenih zgrada u prostoru na području Grada Gospića za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Plana utroška sredstava od prodaje obiteljske kuće ili stana u državnom vlasništvu na potpomognutim područjima za Grad Gospić za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Zaključka o prihvaćanju Izvješća o izvršenju Plana raspodjele sredstava spomeničke rente za 2022. godinu;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o uključivanju Grada Gospića u Program izgradnje stanova po Programu društveno poticane stanogradnje (POS-a);

Izvjestitelj: JOSIP MARKOVIĆ

1. Razmatranje i usvajanje prijedloga Odluke o uvjetima, mjerilima i postupku za utvrđivanje reda prvenstva za kupnju stanova iz Programa društveno poticane stanogradnje (POS-a) na području Grada Gospića;

Izvjestitelj: JOSIP MARKOVIĆ

1. Razmatranje i usvajanje prijedloga Programa potpora u poljoprivredi i ruralnom razvoju Grada Gospića za razdoblje 2023. – 2027.;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o II. izmjenama Odluke o mjerilima za naplatu usluge Dječjeg vrtića Pahuljica od roditelja/skrbnika;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o izmjenama Odluke o utvrđivanju osnivačkih prava u „Dječjem centru” – Gospić;

Izvjestitelj: IVANA KALEB ASIĆ

1. Razmatranje i usvajanje prijedloga Odluke o broju i vrsti javnih priznanja Grada Gospića u 2023. godini;

Izvjestitelj: SLAVEN STILINOVIĆ

1. Razmatranje i usvajanje prijedloga Odluke o koeficijentima za obračun plaća službenika i namještenika Grada Gospića;

Izvjestitelj: SLAVEN STILINOVIĆ

1. Razmatranje i usvajanje prijedloga Odluke o osnivanju prava građenja u korist Veleučilišta „Nikola Tesla” u Gospiću;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o ukidanju statusa javnog dobra na dijelu nekretnine označene kao kat. čest. br. 2251 k.o. Lički Osik;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o osnivanju prava služnosti u korist tvrtke HEP-OPERATORA DISTRIBUCIJSKOG SUSTAVA d.o.o. ZAGREB;

Izvjestitelj: JOSIP MARKOVIĆ

1. Razmatranje i usvajanje prijedloga Odluke o davanju prethodne suglasnosti na Prijedlog Odluke o izmjeni i dopuni Statuta Osnovne škole dr. Franje Tuđmana Lički Osik;

Izvjestitelj: JOSIP MARKOVIĆ

1. Podnošenje Izvješća o provjeri formalnih uvjeta kandidata za članove i zamjenike članova Savjeta mladih Grada Gospića s Popisom važećih kandidatura i izbor članova Savjeta mladih Grada Gospića

Izvjestitelj: SLAVEN STILINOVIĆ

**Jednoglasno s 13 glasova „za“ usvojen je predloženi izmijenjeni Dnevni red.**

**Ad – 1 Aktualni sat**

Za postavljanje pitanja prijavili su se vijećnici M. Vrkljan Radošević, I. Kovačević i M. Stilinović.

1. **MIRJANA VRKLJAN RADOŠEVIĆ** – ističe da je vrijeme nedostatka novca ali da joj se čini

da je aktualna vlast i bez ideja a vjerojatno će ostati zapamćena i po rušenju stoljetnih stabala. Uništeni su borovi do stadiona, drvoreda uz groblje kao i stabala po gradu, a da se ne spominje cesta pokraj gradskog groblja koja je devastirana. Pita se otkud nekome hrabrost i ideja da izda dozvolu da se uništi nešto što ovaj grad čini gradom i što ga obilježava i krasi generacijama. Stoga pita da se iznese imenom i prezimenom tko je to dozvolio i potpisao takav nalog?

**KARLO STARČEVIĆ** – odgovara da je u vrijeme kada je izdana dozvola bio odsutan. Naime, stranci M.V. je izdana dozvola za gradnju kuće pokraj ceste uz groblje, obzirom na izdanu dozvolu isti ima zakonsko pravo priključiti svoje građevinsko zemljište na postojeću prometnicu. Problem je u tome što je ovakva situacija definirana prostornim planom prije desetak godina, naime istima je to jedini izlaz na prometnicu. Ističe da su gradske službe izdale suglasnost i da je htio vjerojatno ne bi mogao spriječiti pravo pristupa na predmetnu prometnicu. Osim g. M.V. za pristup cesti se javio i M..J. koji namjerava graditi objekt pokraj ceste u groblje, međutim ta je suglasnost do daljnjeg odgođena. Što se tiče drvoreda mali dio je na prostoru Grada, a dio na njihovom zemljištu stoga je izdan nalog geodetima za utvrđivanje međa. Osobno je protiv uklanjanja drvoreda međutim oni imaju apsolutno pravo pristupa prometnici.

**MIRJANA VRKLJAN RADOŠEVIĆ** – navodi da je zatražila i službeno očitovanje za drvored pokraj groblja prema kome se isti nalazi na javnoj površini Grada Gospića. Činjenica je da uništeni drvored nema nikakve veze s ulazom u dvorište što se može vidjeti i na terenu.

**KARLO STARČEVIĆ** – dodaje da su ti ljudi dobili građevinsku dozvolu te im taj dio jedini omogućava pristup na cestu. Oni jednostavno nemaju drugog pristupa. Slaže se da ovo svakako nije u redu, međutim nakon geodetskog snimka svakako će se dodatno razmotriti na koji način riješiti ovaj problem.

**MIRJANA VRKLJAN RADOŠEVIĆ** – vezano za drugo pitanje navodi da je krajnje vrijeme da se pokraj škole i sportske dvorane uvede red. Naime, prostor se koristi kao jedno od najvećih parkirališta u gradu unatoč znakovima zabrane parkiranja, a ujedno je i jedna od najprometnijih prometnica. Stoga poziva gradsku vlast da se taj prostor zatvori za promet i ostavi učenicima i sportašima jer ima dovoljno okolnih prometnica i parkirališnih mjesta na susjednim prostorima da se prostor oko dvorane i igrališta može slobodno zatvoriti i za prolaz i za parkiranje.

Također traži od Grada da osvijetli vanjska igrališta do 23.00 sata, a radi štednje da se reduciraju drugi prostori kao što je groblje i parkirališta, a ne da štedimo na djeci koja svoje slobodno vrijeme provode na stadionu.

**KARLO STARČEVIĆ** - odgovara da je igralište svake godine osvijetljeno na zahtjev, a što se tiče prometa isto će se razmotriti s ravnateljima škola.

1. **IVICA KOVAČEVIĆ** – postavlja pitanje vezano za raspisani javni natječaj za nekretninu u

Smiljanu zbog čega je trebalo prvih deset dana da se na službenim stranicama Grada pojavi predmetni natječaj? S obzirom na priče o transparentnosti Grada, zanima ga zašto je tek deseti/jedanaesti dan objavljen predmetni natječaj?

**KRISTINA PRŠA** - odgovara da je predmetni javni natječaj na mrežnim stranicama Grada objavljen isti dan kao i u Večernjem listu što je vidljivo na naslovnici Grada Gospića. Vijest je jedino u drugoj kategoriji kopirana naknadno što treba provjeriti sa službama Grada.

**IVICA KOVAČEVIĆ** – navodi da sva vijećnička pitanja koja postavlja ne postavlja osobno već u ime nekih ljudi, skupina itd. Naime, poznati hrvatski vlasnik ugostiteljske i turističke firme je zvao upravo deseti dan i njegove pravne službe predmetni natječaj nisu mogli pronaći na stranicama Grada već samo u tisku. Isti su iz tih razloga odustali od natječaja. Ovako nešto svakako baca sumnju na netransparentnost, pogodovanje i sl. jer prvih deset dana natječaj je bilo nemoguće naći na stranicama Grada.

**KRISTINA PRŠA** – navodi da se sve novosti objavljuju na naslovnici te pokazuje kako na web stranicama Grada pronaći predmetni natječaj.

**IVICA KOVAČEVIĆ-** navodi da je na sjednici Vijeća prošle godine donesena odluka o kratkoročnom zaduženju u iznosu od 3,5 mil. kn od čega je preko milijun kuna bilo za poučne staze zato što je Agencija za plaćanje kasnila s isplatom sredstava. Stoga pita je li Agencija platila iznos za poučne staze? Nadalje navodi da je na sjednici Turističkog vijeća pod predsjedanjem gradonačelnika bilo rečeno da je završen ili pri kraju 5 pet poučnih staza, da je Agencija produžila rok i da će Grad aplicirati za nove staze te pita zašto se Grad nije prijavio tj. aplicirao?

**KARLO STARČEVIĆ** – odgovara da je Agencija platila al da su bili i penali za neke od poučnih staza te je za iste dobiveno oko 700.000 kuna manje nego li se je trebalo dobiti. Grad se dalje nije mogao prijaviti iako su projekti bili gotovi jer nisu završene aktualne poučne staze.

Što se tiče objave natječaja za zemljište u Smiljanu ističe da se nikome ne pogoduje, a jedina namjera provedbe natječaja je proširenje ugostiteljsko-turističke ponude u sklopu MC N. Tesla.

**IVICA KOVAČEVIĆ** – vezano za poučne staze navodi da je ovo prvi put da se prizna da nisu ispoštovani svi kriteriji i da iznos nije plaćen u cijelosti. Navodi da je posjetio jednu od poučnih staza i ono što se prezentira u javnosti nije politikanstvo već vrijeđanje inteligencije, a osobno ne dozvoljava da se vrijeđa bilo čija inteligencija. Staza koju je obišao je Ćukinov put i tamo nema ništa. Ima pet info tabla koje su zarasle i do kojih se ne može prići. Na službenim stranicama Komunalca stoji da tamo postoje stolovi, klupe i vježbalište, međutim ne postoje ili su zarasli pa se do njih ne može. Konstatira da Grad nije aplicirao na nove staze jer ni ovih pet nije zadovoljilo tražene kriterije. Predmetna staza koštala je nepunih 700.000 kuna (85% EU i 15% Grad) i činjenica je da je tamo bačen sav taj novac i da od te staze nema ništa. Ista stvar je i sa stazom Vrebac-Medak, slično s Žitnikom i malo bolja situacija je s Deralama i Krčmarom.

**KARLO STARČEVIĆ** – navodi da uopće nije diskutabilno da su staze Vrebac, Žitnik i Ćukinov put oštećene ali ne krivicom Grada već od tereta koji prevoze Hrvatske šume i drugi subjekti. U svezi toga dogovoreno je s Hrvatskim šumama da će se staze ovog ljeta sanirati i dovesti u red.

1. **MARIO STILINOVIĆ** - vezano za sanaciju poučnih staza ističe da su Šume izišle na teren,

utvrdile da je dio oštećenja nastao zbog radova Hrvatskih šuma koje su se obvezale da će isto i sanirati. Dio oštećenja na poučnoj stazi Ćukinov put je nastao uslijed rada nekih drugih subjekata, privatnika (poljoprivrednika) i zaključeno je da ta oštećenja nisu nastala krivnjom Hrvatskih šuma. Navodi da su Hrvatske šume malčirale i očistile jedan dio poučne staze Derale te su u tom smislu uvijek spremni pomoći.

Nadalje pita ima li Grad konkretnih planova u svezi uređenja parka Jasikovac? Park koji je nekad bio i park šuma je u lošem stanju zbog čega je i izgubio status park šume. U parku ima dosta oštećenih i bolesnih stabala i svakako je potrebno jedno cjelovito rješenje uređenja prije svega iz sigurnosnih razloga. Prema njegovim saznanjima za izradu studije se je ponudio i Šumarski fakultet. Stoga pita planira li Grad nešto u svezi toga poduzeti?

**KARLO STARČEVIĆ** – odgovara da Grad već duže vrijeme planira urediti Jasikovac u suradnji s Hrvatskim šumama, da se pripremi studija i označe stabla koja su dotrajala. Također su obavljeni i razgovori s privatnicima koji bi ta stabla posjekli i izvezli već idući mjesec.

**MARIO STILINOVIĆ** - dodaje da će Hrvatske šume svakako izići u susret te odraditi taj dio. Međutim, tamo nije potrebna doznaka stabala ali Šume će svakako taj stručni dio odraditi. Područje parka zahtjeva jedno cjelovitije rješenje odnosno studiju na koji način urediti park.

Nadalje u ime vijećnika HDZ-a predlaže, obzirom na to da je ove godine 200-ta obljetnica rođenja oca domovine A. Starčevića da Grad razmotri, ako je moguće i opravdano, da se trg S. Radića preimenuje u trg Ante Starčevića. Naravno s ovim prijedlogom ne umanjuje se doprinos Stjepana Radića, već je prijedlog da se njegovim imenom nazove neka druga lokacija kao što je npr. Park pokraj kina Korzo. Također predlaže da se ulica čiji dio nosi naziv po dr. A. Starčeviću a dio po dr. F. Tuđmanu preimenuje u cijelosti u ulicu dr. F. Tuđmana. Moli da se prijedlog razmotri iako iz njega proizlazi potreba promjene osobnih dokumenata građana i adresa te stoga predlaže da isto u tom slučaju ide na trošak Grada Gospića. Na ovaj način bi se odala dužna počast dr. A. Starčeviću i upravo Gospić je pravo mjesto za to.

**KARLO STARČEVIĆ** – zahvaljuje na prijedlogu te ističe da se je o istome već raspravljalo kao i o desetak drugih prijedloga (D. Dujića, D. Sudara, Vojne policije…). Također se je došlo do zaključka da dr. F. Tuđman dobije kompletnu ulicu, te da se trg S. Radića preimenuje u trg dr. A. Starčevića. Ovakav prijedlog može se očekivati već na nekoj od narednih sjednica Gradskog vijeća.

**IVICA KOVAČEVIĆ** – vezano za poučne staze ističe da nije stavio naglasak na sami put već i na opremu koja nedostaje.

Nadalje postavlja pitanje vezano za prostor ispod kina Korzo. Naime, u prostoru je zatečena skupina mladih ljudi koji su navodno razgovarali s gradonačelnikom i koji uređuju taj prostor te isti nastoje dovesti u funkciju bez značajnijih financijskih sredstava. Ističe da se radi o više sportskih udruga (Boksački klub, Atletski klub, Biciklistički klub, karatisti itd). Zanima ga jesu li isti zaista razgovarali s gradonačelnikom, je li obećano da će se taj prostor staviti u funkciju i možemo li učiniti nešto da se taj prostor završi? Prema troškovniku radovi bi koštali oko 33.000 eura.

**KARLO STARČEVIĆ** – odgovara da je sva oprema na poučnim stazama ugrađena te je isto pregledano od strane Agencije i SAFU-a, međutim je li ista otuđena nije mu poznato.

Što se tiče prostora ispod kina Korzo dogovoreno je da u taj prostor idu sportske udruge, međutim nažalost u proračunu nije stavljena pozicija za financijska sredstva za tu namjenu i to će se uraditi već na prvom sljedećem rebalansu proračuna. Za uređenje je potrebno oko 30.000 eura i prostor će se urediti i staviti u funkciju.

**IVICA KOVAČEVIĆ** – zaključuje da je potrebno 30.000 eura kojih trenutno nema. Vezano za poučne staze navodi da je odgovoreno da nešto nije ispoštovano i urađeno kako treba. Podignuta je pozajmica da se namiri trošak za poučne staze od 700.000 kuna što je veliki iznos u usporedbi s ovih 250.000. Navodi da se je naslušao demagogije te da „naš brod pušta“. Mladi koji uređuju taj prostor, ako Grad neće financirati isto, su spremni ići dalje tražiti milostinju, organizirati humanitarne akcije a sve kako bi se prostor uredio. Napominje da Gospić ima boksača koji je državni prvak, a nema ringa te pita kad bi se mogla osigurati ta sredstva te isfinancirati ovi radovi do kraja?

**KARLO STARČEVIĆ** – odgovara da će se sredstva osigurati na prvom rebalansu te će se do kraja rujna raspisati natječaj za uređenje prostora ispod kina Korzo.

Potpredsjednica Alić predložila je da vijećnici ubuduće odjednom postave sva pitanja koja imaju.

**Ad – 2**

Godišnji izvještaj o izvršenju Proračuna Grada Gospića za 2022. godinu

Predlagatelj: Gradonačelnik Grada Gospića

Potpredsjednica Vijeća Nada Alić upoznala je nazočne sa Zaključkom Odbora za proračun i financije koji je dao pozitivno mišljenje na Godišnji izvještaj o izvršenju Proračuna Grada Gospića za 2022. godinu.

**Bez rasprave, s 10 glasova „za” i 3 glasa „suzdržan” usvojen je GODIŠNJI IZVJEŠTAJ O IZVRŠENJU PRORAČUNA GRADA GOSPIĆA ZA 2022. GODINU.**

**Ad – 3**

Prijedlog Zaključka o prihvaćanju Izvješća o izvršenju Programa građenja komunalne infrastrukture za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za” i 3 glasa „suzdržan” usvojen je ZAKLJUČAK O PRIHVAĆANJU IZVJEŠĆA O IZVRŠENJU PROGRAMA GRAĐENJA KOMUNALNE INFRASTRUKTURE ZA 2022. GODINU.**

**Ad – 4**

Prijedlog Zaključka o prihvaćanju Izvješća o izvršenju Programa održavanja komunalne

infrastrukture za 2022. godinu

Predlagatelj: Gradonačelnik Grada Gospića

**MIRJANA VRKLJAN RADOŠEVIĆ** – vezano za počne staze ističe da je u svibnju organizirala akciju „Hodanjem do zdravlja“ te na internetu vidjela da postoji vanjsko vježbalište na poučnoj stazi Ćukinov put. Putokaz za vježbalište ne postoji i isto smo pronašli tek nakon nekoliko pokušaja. Predmetno vježbalište, prema mišljenju ljudi koji se razumiju, je napravljeno van svakih pravila struke i jedino mjesto gdje se skuplja voda je upravo to vježbalište. Stoga smatra da su za izgradnju tog vježbališta doslovno bačeni novci.

**KARLO STARČEVIĆ** – odgovara da će se razgovarati s Komunalcem da se označi i omogući pristup tim sportskim rekvizitima te da se staza dodatno malčira i uredi.

**Nakon provedene rasprave, s 10 glasova „za“ i 3 glasa „suzdržan“ usvojen je ZAKLJUČAK O PRIHVAĆANJU IZVJEŠĆA O IZVRŠENJU PROGRAMA ODRŽAVANJA KOMUNALNE INFRASTRUKTURE ZA 2022. GODINU.**

**Ad – 5**

Prijedlog Zaključka o prihvaćanju Izvješća o izvršenju Programa radova kapitalnih ulaganja u

objekte društvenih djelatnosti za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „suzdržan“ usvojen je** **ZAKLJUČAK O PRIHVAĆANJU IZVJEŠĆA O IZVRŠENJU PROGRAMA RADOVA KAPITALNIH ULAGANJA U OBJEKTE DRUŠTVENIH DJELATNOSTI ZA 2022. GODINU.**

**Ad – 6**

Prijedlog Zaključka o prihvaćanju Izvješća o izvršenju Programa utroška sredstava šumskog doprinosa za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „suzdržan“ usvojen je** **ZAKLJUČAK** **O PRIHVAĆANJU IZVJEŠĆA O IZVRŠENJU PROGRAMA UTROŠKA SREDSTAVA ŠUMSKOG DOPRINOSA ZA 2022. GODINU.**

**Ad – 7**

Prijedlog Zaključka o prihvaćanju Izvješća o izvršenju Programa utroška sredstava naknade za

zadržavanje nezakonito izgrađenih zgrada u prostoru na području Grada Gospića za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „suzdržan“ usvojen je** **ZAKLJUČAK O**

**PRIHVAĆANJU IZVJEŠĆA O IZVRŠENJU PROGRAMA UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU NA PODRUČJU GRADA GOSPIĆA ZA 2022. GODINU.**

**Ad – 8**

Prijedlog Zaključka o prihvaćanju Izvješća o izvršenju Plana utroška sredstava od prodaje obiteljske kuće ili stana u državnom vlasništvu na potpomognutim područjima za Grad Gospić za 2022. godinu

Predlagatelj: Gradonačelnik Grada Gospića

**Bez rasprave, s 10 glasova „za“ i 3 glasa „suzdržan“ usvojen je ZAKLJUČAK O PRIHVAĆANJU IZVJEŠĆA O IZVRŠENJU PLANA UTROŠKA SREDSTAVA OD PRODAJE OBITELJSKE KUĆE ILI STANA U DRŽAVNOM VLASNIŠTVU NA POTPOMOGNUTIM PODRUČJIMA ZA GRAD GOSPIĆ ZA 2022. GODINU**

**Ad – 9**

Prijedlog Zaključka o prihvaćanju Izvješća o izvršenju Plana raspodjele sredstava spomeničke

rente za 2022. godinu

Predlagatelj: Gradonačelnik Grada Gospića

**IVICA KOVAČEVIĆ –** vezano za predmetnu točku ističe dok god se sredstva za spomeničku rentu ne budu dodjeljivala putem javnog natječaja i transparentno stranka LiPO neće podržati prijedloge odluka o spomeničkoj renti. Rečeno je da se ova sredstva ne mogu dodjeljivati putem javnog poziva, međutim drugi gradovi to čine upravo na taj način.

**Nakon provedene rasprave, s 10 glasova „za“ i 3 glasa „suzdržan“ usvojen je ZAKLJUČAK O PRIHVAĆANJU IZVJEŠĆA O IZVRŠENJU PLANA RASPODJELE SREDSTAVA SPOMENIČKE RENTE ZA 2022. GODINU.**

**Ad – 10**

Prijedlog Odluke o uključivanju Grada Gospića u Program izgradnje stanova po Programu društveno poticane stanogradnje (POS-a)

Predlagatelj: Gradonačelnik Grada Gospića

**MIRJANA VRKLJAN RADOŠEVIĆ –** podržava izgradnju POS-ovih zgrada, međutim pita što je s obećanjima da će se građevinska zemljišta u vlasništvu Grada dodjeljivati povoljno mladim obiteljima? Svjedoci smo da se POS-ovi stanovi iznajmljuju ili prodaju jer ljudi žele kupiti kuću i jednostavno smo u području gdje ljude više veže kuća nego li stan.

**KARLO STARČEVIĆ** - slaže se s navodima vijećnice Vrkljan Radošević a što se tiče dodjele građevinskog zemljišta navodi ako bude iskazanog interesa od mladih da će Grad pristupiti parcelaciji takvih zemljišta. Grad je otvoren za mlade ljude, a pogotovo mlade stručnjake koji žele doći i naseliti se na ovom području i raditi ovdje.

**MIRJANA VRKLJAN RADOŠEVIĆ** – smatra da ne treba čekati da se mladi ljudi sami javljaju jer nismo toliko proaktivno društvo već im treba ponuditi i to ne za ljude koji se žele doseliti već za one koji već jesu ovdje i od strane kojih već postoji interes za takvo što.

**Nakon provedene rasprave, jednoglasno s 13 glasova „za“ usvojena je** **ODLUKA O**  **UKLJUČIVANJU GRADA GOSPIĆA U PROGRAM IZGRADNJE STANOVA PO PROGRAMU DRUŠTVENO POTICANE STANOGRADNJE (POS-A).**

**Ad – 11**

Prijedlog Odluke o uvjetima, mjerilima i postupku za utvrđivanje reda prvenstva za kupnju stanova

iz Programa društveno poticane stanogradnje (POS-a) na području Grada Gospića

Predlagatelj: Gradonačelnik Grada Gospića

**JADRANKA PEJNOVIĆ –** vezano za predloženu Odluku pita je li u članku 6. Odluke 200 bodova za status najmoprimca sa zaštićenom najamninom pogreška?

**JOSIP MARKOVIĆ –** odgovara da nije pogreška.

**Nakon kraće provedene rasprave, jednoglasno s 13 glasova „za“ usvojena je** **ODLUKA O**

**UVJETIMA, MJERILIMA I POSTUPKU ZA UTVRĐIVANJE REDA PRVENSTVA ZA KUPNJU STANOVA IZ PROGRAMA DRUŠTVENO POTICANE STANOGRADNJE (POS-A) NA PODRUČJU GRADA GOSPIĆA**

**Ad – 12**

Prijedlog Programa potpora u poljoprivredi i ruralnom razvoju Grada Gospića za razdoblje 2023. – 2027.

Predlagatelj: Gradonačelnik Grada Gospića

**Bez rasprave, jednoglasno s 13 glasova „za“ usvojen je PROGRAM POTPORA U POLJOPRIVREDI I RURALNOM RAZVOJU GRADA GOSPIĆA ZA RAZDOBLJE 2023. – 2027.**

**Ad – 13**

Prijedlog Odluke o II. izmjenama Odluke o mjerilima za naplatu usluge Dječjeg vrtića Pahuljica od roditelja/skrbnika

Predlagatelj: Gradonačelnik Grada Gospića

**Bez rasprave, s 10 glasova „za” i 3 glasa „suzdržan” usvojena je** **ODLUKA O II. IZMJENAMA ODLUKE O MJERILIMA ZA NAPLATU USLUGE DJEČJEG VRTIĆA PAHULJICA OD RODITELJA/SKRBNIKA.**

**Ad – 14**

Prijedlog Odluke o izmjenama Odluke o utvrđivanju osnivačkih prava u „Dječjem centru” – Gospić

Predlagatelj: Gradonačelnik Grada Gospića

**Bez rasprave, jednoglasno s 13 glasova „za” usvojena je ODLUKA O IZMJENAMA ODLUKE O UTVRĐIVANJU OSNIVAČKIH PRAVA U „DJEČJEM CENTRU” – GOSPIĆ.**

**Ad – 15**

Prijedlog Odluke o broju i vrsti javnih priznanja Grada Gospića u 2023. godini

Predlagatelj: Gradonačelnik Grada Gospića

**JADRANKA PEJNOVIĆ** – pita o kojoj vrsti priznanja se radi?

**SLAVEN STILINOVIĆ** – odgovara da se svih pet priznanja odnosi na javno priznanje „Priznanje Grada Gospića“

**Nakon kraće rasprave, jednoglasno s 13 glasova „za” usvojena ODLUKA O BROJU I VRSTI JAVNIH PRIZNANJA GRADA GOSPIĆA U 2023. GODINI.**

**Ad – 16**

Prijedlog Odluke o koeficijentima za obračun plaća službenika i namještenika Grada Gospića

Predlagatelj: Gradonačelnik Grada Gospića

**MIRJANA VRKLJAN RADOŠEVIĆ** – vezano za predmetnu Odluku navodi da je nezgodno glasati o istoj s obzirom na to da iz iste nije vidljivo kome i koliko se povećavaju koeficijenti. Smatra da se iz obrazloženja ne može sve jasno iščitati da bi vijećnici bili sigurni da je donesena prava odluka.

**SLAVEN STILINOVIĆ –** odgovara da se radi o radnim mjestima III i IV kategorije tj. radnim mjestima za koje je propisana srednja i viša stručna sprema. Donošenju nove odluke se je pristupilo zato što je temeljna Odluka donesena još 2010 godine i koja je nakon toga imala jako puno izmjena i dopuna i s obzirom na to da ne postoji pročišćeni tekst teško je na ovaj način utvrditi izmjene. Uglavnom iste se odnose na radna mjesta III i IV kategorije a obuhvaćeno je i uvođenje Odsjeka za ITU mehanizam s novim radnim mjestima za koje je bilo potrebno utvrditi koeficijente. Također je došlo i do povećanja koeficijenta za višeg stručnog suradnika za graditeljstvo i s obzirom na to da je deficit te struke na tržištu rada i upravo s tim se je htjelo potaknuti ljude da rade na tim mjestima u javnom sektoru.

**Nakon provedene rasprave, jednoglasno s 13 glasova „za” usvojena je ODLUKA O KOEFICIJENTIMA ZA OBRAČUN PLAĆA SLUŽBENIKA I NAMJEŠTENIKA GRADA GOSPIĆA.**

**Ad – 17**

Prijedlog Odluke o osnivanju prava građenja u korist Veleučilišta „Nikola Tesla” u Gospiću

Predlagatelj: Gradonačelnik Grada Gospića

**MIRJANA VRKLJAN RADOŠEVIĆ** - pita ima li Grad informaciju koliko uopće ima studenata na Veleučilištu N. Tesla, obzirom na glasine da ih je svakim danom sve manje. Podržava svako građenje, no međutim mišljenja je da treba poraditi na temeljnim stvarima jer nitko neće u Gospić doći studirati zbog studentskog doma već zbog kvalitete fakulteta. Također već postoji nedovršeni objekt uz Veleučilište koji predstavlja ruglo grada.

**KRISTINA PRŠA** – odgovara da je na temu izgradnje studentskog doma održano više sastanaka s Ličko-senjskom županijom, Veleučilištem N. Tesla i Odsjekom za nastavničke studije u Gospiću. Od strane navedenih fakulteta istaknut je problem nedostatka studentskog doma koji je itekako kod studenata bitan kad odabiru fakultet jer time studenti na neki način imaju riješeno stambeno pitanje. U Gospiću se sve više stanova, zbog turizma, iznajmljuje za dnevni najam što znači da studenti nemaju uvjete i ne mogu iznajmiti stan a često su to i uvjeti koji nisu primjereni. Oba fakulteta iskazala su želju i potrebu za studentskim domom i Grad im to svakako želi omogućiti. Trenutno je na Odsjeku za nastavničke studije oko 100-tinjak studenata dok je na Veleučilištu N. Tesla 250 redovnih i izvanrednih studenata. Točna brojka svakako se može provjeriti na navedenim učilištima. Smatra da bi Gospiću bilo jako potrebna izgradnja studentskog doma te je cilj zadržati studente na ovom području i potaknuti da odabiru studij upravo u gradu Gospiću.

Što se tiče nedovršenog objekta Veleučilišta N. Tesla nije u potpunosti informirana, međutim prema nekim saznanjima tamo su radovi u tijeku, a točne informacije mogu se dobiti i od strane Veleučilišta.

**Nakon provedene rasprave, jednoglasno s 13 glasova „za” usvojena je ODLUKA O OSNIVANJU PRAVA GRAĐENJA U KORIST VELEUČILIŠTA „NIKOLA TESLA” U GOSPIĆU**

**Ad – 18**

Prijedlog Odluke o ukidanju statusa javnog dobra na dijelu nekretnine označene kao kat. čest. br. 2251 k.o. Lički Osik

Predlagatelj: Gradonačelnik Grada Gospića

**Bez rasprave, jednoglasno s 13 glasova „za” usvojena je ODLUKA O UKIDANJU STATUSA JAVNOG DOBRA NA DIJELU NEKRETNINE OZNAČENE KAO KAT. ČEST. BR. 2251 K.O. LIČKI OSIK.**

**Ad – 19**

Prijedlog Odluke o osnivanju prava služnosti u korist tvrtke HEP-OPERATORA DISTRIBUCIJSKOG SUSTAVA d.o.o. ZAGREB

Predlagatelj: Gradonačelnik Grada Gospića

**Bez rasprave, jednoglasno s 13 glasova „za” usvojena je ODLUKA O** **OSNIVANJU PRAVA SLUŽNOSTI U KORIST TVRTKE HEP-OPERATORA DISTRIBUCIJSKOG SUSTAVA D.O.O. ZAGREB.**

**Ad – 20**

Prijedlog Odluke o davanju prethodne suglasnosti na Prijedlog Odluke o izmjeni i dopuni Statuta Osnovne škole dr. Franje Tuđmana Lički Osik

**Bez rasprave, jednoglasno s 13 glasova „za” usvojena je ODLUKA O DAVANJU PRETHODNE SUGLASNOSTI NA PRIJEDLOG ODLUKE O IZMJENI I DOPUNI STATUTA OSNOVNE ŠKOLE DR. FRANJE TUĐMANA LIČKI OSIK.**

**Ad – 21**

Podnošenje Izvješća o provjeri formalnih uvjeta kandidata za članove i zamjenike članova Savjeta

mladih Grada Gospića s Popisom važećih kandidatura i izbor članova Savjeta mladih Grada Gospića

Predlagatelj: Odbor za izbor i imenovanja

**SLAVEN STILINOVIĆ** – vezano za predmetnu točku konstatira da je od zaprimljenih 9 prijedloga, u roku, pravovaljano svih 9 kandidatura. Da bi se odradio izbor članova Savjeta mladih potrebno je provesti tajno glasovanje te odabrati sedam kandidata od 9 predloženih.

Nakon navedenog pristupilo se je tajnom glasovanja te utvrđivanju rezultata.

Nakon tajnog glasovanja, predsjednik Odbora za izbor i imenovanja J. Župan pročitao je rezultate glasovanja te konstatirao da je glasovalo ukupno 13 vijećnika te da je bilo 13 važećih glasačkih listića.

Izabrano je šest kandidata Mladeži HDZ-a i jedan kandidat Mladeži HSP-a dok kandidat HDZ Ivan Filip Uzelac (za člana) i Antonela Jengić (zamjenica člana) i kandidatkinja HSP-a Maria Ćaćić (članica) i Mario Tomac (zamjenik članice) nisu izabrani jer su dobili osam glasova.

Izabrani kandidati dobili su sljedeći broj glasova:

1. LUKA KRMPOTIĆ, član, IVAN TURIĆ, zamj. člana (Mladež HDZ-a, Gospića) 10 glasova; **2**. MARIN MARAS,  član, NIKOLINA UZELAC, zamj. člana (Mladež HDZ-a, Gospića) 10 glasova**; 3.** ŽELJKA RUKAVINA, članica, ŽELJKA ROŽIĆ, zamj. članice (Mladež HDZ-a, Gospića) 10 glasova; **4**. JOSIP STARČEVIĆ, član, MARINA ĆAĆIĆ, zamj. člana (Mladež HSP-a Gospića) 10 glasova; **5.** ANA ŠIMUNIĆ,  članica,  MARIJA ŠIMUNIĆ,  zamj. članice (Mladež HDZ-a, Gospića) 12 glasova; **6.** ANTONIJA VUJNOVIĆ, članica, IVONA RADOŠEVIĆ, zamj.  članice (Mladež HDZ-a, Gospića) 11 glasova; **7.** MATIJA ŽIVKOVIĆ – član, MAJA BARIČEVIĆ– zamj. člana (Mladež HDZ-a, Gospića) 12 glasova.

Nakon provedenog tajnog glasovanja i utvrđenih rezultata glasovanja, donesena je **ODLUKA**

**O IZBORU ČLANOVA I ZAMJENIKA ČLANOVA SAVJETA MLADIH GRADA GOSPIĆA.**

**Za članove i zamjenike članova Savjeta mladih Grada Gospića izabrani su: 1. ANA ŠIMUNIĆ,** članica, **MARIJA ŠIMUNIĆ,** zamjenica članice, (Mladež Hrvatske demokratske zajednice, Gospića), **2. MATIJA ŽIVKOVIĆ**, član, **MAJA BARIČEVIĆ,** zamjenica člana, (Mladež Hrvatske demokratske zajednice, Gospića), **3. ANTONIJA VUJNOVIĆ,** članica **IVONA RADOŠEVIĆ**, zamjenica članice, (Mladež Hrvatske demokratske zajednice, Gospića), 4. **LUKA KRMPOTIĆ,** član, **IVAN TURIĆ**, zamjenik člana, (Mladež Hrvatske demokratske zajednice, Gospića), 5. **MARIN MARAS**, član, **NIKOLINA UZELAC**, zamjenica člana, (Mladež Hrvatske demokratske zajednice, Gospića), 6. **ŽELJKA RUKAVINA**, članica, **ŽELJKA ROŽIĆ,** zamjenica članice (Mladež Hrvatske demokratske zajednice, Gospića), 7. **JOSIP STARČEVIĆ,** član, **MARINA ĆAĆIĆ,** zamjenica člana, ( Mladež Hrvatske stranke prava, Gospića).

KLASA: 024-01/23-01/6

URBROJ: 2125-1-01-23-02

Sjednica završila s radom u 13.30 sati.

ZAPISNIČAR PREDSJEDNICA

GRADSKOG VIJEĆA GRADA GOSPIĆA

Mandica Ratković, v.r. Ana – Marija Zdunić, mag.iur.,v.r.